Dialeuto murzián - Biquipedia, a enziclopedia libre

# Dialeuto murzián

### De Biquipedia

Lo dialeuto murzián ye un dialeuto d'o castellán que se charra en la Rechión de Murzia y en parte de las probinzias d'Albazete, Alicant, Chaén, Granada e Almería. Ye un castellán con las carauteristicas de lo castellán de lo sur pero con muitismas palabras catalanas e aragonesas.

En la Rechión de Murzia no se charra murzián en los dos lugars de lo Carche on se charra catalán y en lo territorio que bi ha a lo sur de las sierras d'Espuña, Carrascoi e Columbares.

## [editar] Charrars de redolada

Bi n'ha güeito barians:

- Charrar de l'exe zentral de la Ribera de la Segura.
- Charrar de la Costa.
- Charrar de l'Altiplán.
- Charrar de l'antigo Marquesato de Villena (País Balenzián).
- Charrar de la Ribera Baxa.
- Charrar de lo norueste de Murzia.
- Charrar de la Bal de Guadalentín.
- Charrar de lo sur d'Albazete.

Los charrars de la Güerta murziana se claman Panocho.

## [editar] Caracteristicas lesicas e gramaticals

Como exemplo de sustrato aragonés e catalán se'n puet dizir:

- En lesico: a bonico, acaloro, alatón, bardomera, besón, bofo, bolinche, calentor, capaza, caráiter, caricas, chamada, dica y diquia, encerrizarse, esfilusar, falsa, fresquilla, guisque, merendola, mojete, pinatar, pinacho, pirindola, polsaguera, rafe, raspear (en arag. rasmiar), riso, robín, toña, zarangollo, e muitas més.

- L'articlo determinato desaparixe en bels emplegos (ir a escuela).

- En bellas zonas de la Ribera Baxa bi ha seseyo por influyenzia catalana (exemplo: sanguango).

- L'emplego de l'achiquidor -ico no ye de lo sustrato aragonés, encara que bels autors lo han considerato por no saper aragonés u por no esferenziar entre aragonés e castellán d'Aragón. En reyalidat ye propio de lo castellán meyebal oriental (se troba en os romanzes meyebals castellans), e por ixo se cheneralizó en Nabarra, Aragón, redoladas churras e Murzia con la castellanizazión.

Categoría: Barians d'o castellán

##### Views

- Articlo
- Descusión
- Bersión autual

##### Mirar

##### En atras luengas

- Català
- Deutsch
- English
- Español
- Français